་འགྲོ་དཀའ་སེར་དམར་ལྡང་བཞིས་གཡང་གཞིའི་རྩ་བཞི་ནས་འཇུས་ཏེ་བཀྱེས་པར་བསམ་པ་ནི
དམར་འགྱེད་མཆོག་ཕུར་མའོ།།ཡང་།མ་གཅིག་ཐུགས་ཀ་ནས་རང་གི་རྣམ་ཤེས་ཧ་ཡིག་ཕྱིར་སྤྲོས་པ་མཁའ་འགྲོ་དཀར་མོ་གཡས་གྲི་གུག་དང་གཡོན་བུམ་པ་བདུད་རྩི་མི་གང་བ་ཐོགས་པར

གྱུར།བུམ་པའི་བདུད་རྩི་བེམ་པོའི་སྤྱི་བོར་བླུགས་པས་རྒྱལ་གྲོང་འོ་མས་གང་བ་ལྟ་བུར་གྱུར།གྲི་གུག་ཚད་པས་ཤག་གིས་ར་ལ།ས་གཞི་ཤེལ་ལྟར་དག་པའི་སྟེང་དུ་བདུད་རྩིའི་རྒྱ
མཚོ་སྲིད་རྩེ་ནས་མནར་མེད་པར་ཁྱབ།ཡེ་ཤེས་བདུད་རྩི་བཀུག་སྟེ་བསྟིམས།རང་ལས་སྤྲུལ་པའི་ལྷ་མོ་དཀར་མོ་བུམ་པ་ཐོགས་པ་མང་པོས་མགྲོན་བཞི་ལ་བཀྱེས།ཆོས་སྐྱོང་རྣམས
ལ་ཐོད་རློན་ཤས་གང་བས་མཆོད་པར་བསམ་སྟེ་བདུད་ཀྱི་བུམ་འགྱེད་མའོ།།ཡང་རང་རིག་རྣལ་འབྱོར་མས་ལྤགས་པ་ས་གཞིར་བཏང་བ་ལ་ཤ་ཁྲག་རུས་གསུམ་སྤུངས།ལས་བྱེད་མཁའ་འགྲོ།
བཞི་པོས་མགྲོན་རྣམས་ལ་བསྒྲུབ་པ་ནི་བསྒྲུབས་པ་གཡང་གཞི་མའོ།།ཡང་དམིགས་པའི་གཞི་ཐོད་ཞལ་མ་ལྟར་ལ་ལས་བྱེད་ཁ་དོག་སྣ་ཚོགས་པས་མཆོད་པའི་ཡོ་བྱད་རྣམ་པ་སྣ་ཚོགས་ཐོགས་ཏེ་མགྲོན།
རྣམས་ལ་འབུལ་བ་ནི་འདོད་ཡོན་ལྔ་མཆོད་མའོ།།ཡང་རྣལ་འབྱོར་མས་བེམ་པོ་གཏུབ།ཀ་པཱ་ལ་ཡངས་ཤིང་རྒྱ་ཆེ་བའི་ནང་དུ་ཤ་ཁྲག་གི་རྒྱ་མཚོ་ཆེན་པོར་གྱུར།སྐུ་ལས་སྤྲུལ་པའི་མཁའ་འགྲོ་ཇི་རབ
ལ་དང་མཉམ་པས་གདོན་ཆེན་པོ་བརྒྱད་ལ་སོགས་པ་ལ་བྱིན་པས་དགྱེས་པའི་གད་མོ་དང་མགུ་བཇིགྲྭ་དང་བཅས་ཏེ་ཚིམས་པར་བསམ་པ་ནི་གཟན་འགྱེད་མའོ།།ཡང་བུམ་པ་བྱེད་མ་ལྟ

རྣམས་རིགས་དྲུག་པང་རང་གི་གནས་སུ་སོང་ནས་བཀྱེས་པས་སོ་སོའི་སྡུག་བསྔལ་ཞི།འོད་ཟེར་ཕོག་པས་རིགས་དྲུག་གནས་སྟོང་།དམྱལ་བ་མངོན་དགའ།ཡི་དྭག་བདེ
པ་ཅན།བྱོལ་སོར་སྟུག་པོ་བཀོད།མི་དཔལ་དང་ལྡན་པ།ལྷ་མིན་ལས་རབ་རྫོགས།ལྷའི་གནས་འོག་མིན་ཆོས་ཀྱི་དབྱིངས་ཀྱི་ཞིང་ཁམས་སུ་བསྒྱུར་བར་བསྒོམ་པ་ནི་རིགས་དྲུག་གནས་སྟོང་མ
ཡང་བེམ་པོ་དེ་ཆེ་ཚོ་བཀྲག་སྡུམ་ལྟ་ན་སྡུག་ཅིང་ཡིད་དུ་འོང་བ་ཁ་དོག་དྲི་རོ་ནུས་མཐུ་ཕུན་སུམ་ཚོགས་པ་སྟོང་གསུམ་གང་བ་ཅན་ཏུ་གྱུར་པ་ལྷ་འདྲེ་རྣམས་ཀྱིས་ཧ་སྒྲ་དི་རི་རི་ཟོས་པར་བསམ་པ་ནི་བེ་མ་བསྒྱུར་མ།
ཡང་རྣལ་འབྱོར་མས་བེམ་པོའི་ལྤགས་པ་བཤུས་ནས་བཏིང་།གྲི་གུག་གིས་རེའུ་མིག་གྲུ་ཆོད་ཀྱི་རྣམ་པར་བྲིས།སོ་སོའི་ནང་དུ་ཤ་ལྔ་བདུད་རྩི་ལྔ།འདོད་ཡོན་ལྔ།བཀྲ་ཤིས་རྫས་རྟགས།
བརྟེན་བསྐད་སྒྲུབ་རྫས།དཀར་གསུམ་མངར་གསུམ།བདུད་རྩི་ཤ་ཁྲག་མི་ནོར་ཟུལ་མཁར་ལ་སོགས་མགྲོན་བཞི་གང་ལ་གང་དགྱེས་སུ་གྱུར་པ་དེ་ཉིད་སོ་སོས་ལོངས་སྤྱོད་པས་ཟུགས་མཉེས་པར་
བབསམ་པ་ནི་ཁྭ་འགྱེད་དུ་གྲགས།ཡང་བེམ་པོ་དེ་ཉིད་དང་རྗེ་བཙུན་མས་གྲི་གུག་གིས་གཏུབ།ཁྲག་རྒྱ་མཚོ་ཆེན་པོར་འཁྱིལ་བའི་ནང་དུ་བྱས་པ་རྣམས་རྩངས་ཟུབ་་བཚུག་པའི་རྩེར།ཤ་རྣམས་འཕན་དང་

འཕྱར་བ་ལྟར་གྱུར་པ་ལས་ཤ་ཁྲག་རུས་གསུམ་གྱི་རྒྱུན་ཆད་པ་མེད་པར་བབ་པས་གདོན་བགེགས་རྣམས་ཀྱིས་བསྐལ་པའི་བར་ལོངས་སྤྱོད་པར་བསམ་པའི་བད་ན་མ་སྟེ།དེ་དག་ནི་དཀར་འགྱེད་དམར་འགྱེ་ཟུང
དུ་སྡེབས་པ་རྣམས་ཚར།དམར་འགྱེད་གཞན་ཡང་རྡོ་རྗེ་ཕག་མོའི་གྲི་གུག་གིས་བེམ་པོའི་ཡན་ལག་བཅད།ཕྱོགས་བཞིར་འཕངས་པ་དྲི་ཟག་ཤིན་རྗེ་ཀླུ་དབང་གནོད་སྦྱིན་གཙོ་བོར་གྱུར་པའི་གདོན་
རྣམས་ཀྱིས་ཧ་པ་ཐོབ་ཏུ་ཟོས་པར་བསམ་པ་ནི་གླིང་བཞི་མའོ།།ཡང་བེམ་པོ་དེ་བྱིས་པ་རྒན་པོ་དར་མ་སོགས་ཀྱི་རོ་སྐམ་རློན་རྙིང་གསུམ་རྡུལ་གྱི་གྲངས་དང་མཉམ་པར་གྱུར་པ་ལྷ་འདྲེ་རྣམས་ཀྱིས་རང་
གིས་ཇི་ལྟར་འདོད་པ་ལྟར་ལངས་སྤྱོད་པར་བསམ་པ་རོ་འགྱེད་མ་སྟེ་འདི་གཉིས་གོང་གི་དཀར་འགྱེད་ཇི་ལྟར་རིགས་པའི་གཤམ་དུ་སྦྲེལ་ཆོག།ཡང་རང་སེམས་ཁྲོས་མར་གསལ་བས་བེམ་པོའི་རྐང་པར།
བཟུང་སྟེ་གཡུག་པས་ཤ་ཁྲག་རུས་གསུམ་སིལ་བུར་འཐོར་ཏེ་གདོན་རྣམས་ཀྱི་ཁང་རྒྱ་ཆེ་ལ་རྒྱན་མི་ཆད་པར་སོང་བས་ཚིམས་པར་བསམ་པ་ནི་རུས་སྤྲུགས་མ་སྟེ་ཅུང་ཟད་དྲག་དམིགས་སོ།།ཡང་ཁྲོས་
མའི་ཕྱག་གིས་བེམ་པོའི་རྐང་པ་གཉིས་ནས་བཟུང་ནམ་མཁར་ཁྱེར།ལྷ་འདྲེ་རྣམས་འོག་ནས་ཡར་ཁ་ད་མར་དེང་དེང་ཟེད་པ་ལ་རྡེབ་ནས་བྱིན་པར་བསམ་པ་དང་།ཡང་ན་མདུན་ཏུ་བེམ་པོའི

མགོ་བོ་ཆད་པ་ཁྲོ་ཆུའི་ཕ་ཝཾ་ཆེན་པོར་གྱུར་པའི་སྟེང་དུ་ལེམ་པོ་བརྡབས་པས་ཤ་ཁྲག་དམར་ཐར་ཐར་སོང་བ་ལྷ་འདྲེ་རྣམས་ཀྱིས་ཟོས་པར་དམིགས་པ་རྡེབ་པ་མ་སྟེ་འདི་གཉིས་དྲག་
དམིགས་རྩུབ་པས་གདོན་ཚོགས་དགུ་མ་བཏང་བའི་སྐབས་སུ་མཛད་པ་ཕྱག་བཞེས་སོ།།བར་མཚམས་སུ་བརྒྱད་པའི་བླ་མ་རྣམས་ལ་མོས་ལུས་གདུང་ཤུགས་དྲག་པོས་སྙིང་ཟག་པ་ནས
གསོལ་བ་བཏབ་ཅིང་བདག་འཛིན་དང་རེ་དོགས་འགོག་པའི་སྨོན་ལམ་བྱ།འཁོར་གསུམ་མི་རྟོག་པར་ཡུད་ཙམ་རརེ་བཞག་གོ།།ལྔ་པ་རང་གཞན་ཕུང་པོ་ཚོགས་སུ་འབུལ་བའི་ལས་རིམ་ནི།།
ཟོག་མར་བསྲེ་བསྐོར་གསུམ་ཞེས་པ་བདག་རིག་དང་གཞན་རིག་པ་སྲེ།རིག་པ་ཆོས་དབྱིངས་སུ་བསྲེ།རང་གཞན་བེམ་པ་ཚོགས་སུ་བསྲེས་ཏེ།སྣོད་པདྨ་བྷཉྫ་ཕྱི་དཀར་བ་ཟླ་བའི་རང་བཞིན།
ནང་དམར་བཞི་མའི་རང་བཞིན་གྱི་དབུས་སུ་ངོ་བོ་བེམ་པོའི་ཚོགས་རྫས།རྔམ་པ་གསེར་གྱི་རྡོ་རྗེ་གྱེན་འགྲེང་ལྟེ་བར་ཨཱཿརྩེ་མོར་ཨོཾ།མར་སྣེ་ཧཱུཾ་གིས་མཚན་པའི་སྟེང་ཟླ་བའི་ཁ་ཆོད།འོག
ཉི་མའི་གདན་དང་བཅས་པར་གསལ།རང་གི་དཔྲལ་བའི་ཨོཾ་ལས་འོད་འཕྲོས།མ་གཅིག་གི་དཔྲལ་བའི་ཨོཾ་ལ་ཕོག།དེ་ལས་འོད་ཟེར་འཕྲོས་ཕྱོགས་དུས་རྒྱལ་བགས་བཅས་ཀྱི་སྐུའི་བྱིན་རླབས་

ཐམས་ཅད་འོད་ཟེར་དཀར་པོའི་རྣམ་པར་བསྡུས་ནས་དཔྲལ་བར་ཐིམ་མ་ཐག་ཨོཾ་འོད་ཟེར་དཀར་མོ་ས་མཚན་པ་བྱུང་།རྡོ་རྗེའི་ཨོཾ་ལ་ཕོག་པས་ཟླ་བའི་ཁ་ཆོད་རྡོ་རྗེའི་སྟོད་ཆམ་ཚོ་བཅས་འོད་དུ་ཝུ་བས
པཱ་ལཱ་བདུད་རྩི་དཀར་པོས་གང་།དེས་རིགས་འགྲེ་བས་ཨཱཿདམར་པོ་དང་གསུང་གི་བྱིན་རླབས་བསྡུ།རྡོ་རྗེའི་སྐུ་ཆ་ཞུབས་བདུད་རྩི་དམར་པོས་གང་།ཧཱུཾ་མཐིང་ག་དང་ཐུགས་ཀྱི་བྱིན་རླབས་བསྡུ།
རྗེའི་སྨད་ཆ་ཉི་མ་བཅས་ཞུ།བདུད་རྩི་སྔོན་པོར་འཁྱིལ།དཀར་དམར་མཐིང་གསུམ་འདྲེས་པའི་ཁ་དོག་དྲི་རོ་ནུས་མཐུ་ཕུན་སུམ་ཚོགས་པ་ངོ་བོ་ཡེ་ཤེས་བདུད་རྩི།རྣམ་པ་ཕྱི་ནང་གསང་བའི
ཚོགས་མཆོད་དཔག་ཏུ་མེད་ཅིང་ཟད་མི་ཤེས་པར་གྱུར་པ་དེ་ཉིད།རང་རྡོ་རྗེ་རྣལ་འབྱོར་མའི་ཐུགས་ལས་སྤྲུལ་པའི་མཆོད་པའི་ལྷ་མོ་བསམ་གྱིས་མི་ཁྱབ་པས།དྲིན་ཅན་རྩ་བརྒྱུད་བླ་མ་མན་ཆད་ནས།འགྲོ་བ
རིགས་དྲུག་གི་སེམས་ཅན་ཡན་ཆད་མགྲོན་བཞིས་བསྡུས་པ་ཐམས་ཅད་ལ།བདག་ཏུ་མ་བཟུང་བའི་སྲིད་པའི་དཔལ་འབྱོར་ཇི་སྙེད་པ་ཕྱིའི་ཚོགས།བདག་ཏུ་བཟུང་བའི་ཚེ་བསོད་ཁ་རྗེ་དབང་ཐང་ནང་གི།
ཚོགས།ཕོ་མོ་སྙོམས་འཇུག་གི་དགའ་བ་གསང་བའི་ཚོགས།འཁོར་གསུམ་མི་དམིགས་འོད་གསལ་ཕྱག་རྒྱ་ཆེན་པོ་དེ་ཁོ་ན་ཉིད་ཀྱི་ཚོགས་སུ་ཕུལ་བས་ཤིན་ཏུ་དགྱེས་པའི་ཕུལ་དུ་གྱུར་ནས་རང་རང་དང་།

མཐུན་པའི་དངོས་གྲུབ་སྩོལ་བར་བསྒོམ།སྐབས་འདིར་གདོན་དམིགས་གསལ་དང་ནང་པ་སོགས་ལ་གདོན་ཚོགས་དགུ་མ་སྦྱར་ཞིང་།རྒྱུན་ཁྱེད་དུ་མཛད་པའི་ཕྱག་སྲོལ་ཡང་འག
ཞིག་ལ་འདུག་མོད་དམར་འགྱེད་ཀྱི་བྱེ་བྲག་དྲག་དམིགས་ཙམ་ཡིན་པས་ས་བཅད་ཟུང་དུ་མི་དགོས་ཤིང་དམིགས་རིམ་གྱི་ཁྱད་པར་འདྲ་མིན་ཁ་ཤས་ཡོད་པ་ཟིན་བྲིས་ཆེ་བ་རྣམས་སུ་བལྟ་བར་བྱའོ།།ཚོགས་ལས
ཀྱི་ཡན་ལག་ལྷག་མ་ནི།དེ་ལྟར་ལུས་མཆོད་སྦྱིན་བྱས་པའི་ལྷག་རོལ་ཐམས་ཅད་ཀ་པཱ་ལ་སྲིད་གསུམ་ཁྱབ་པ་ཙམ་གྱི་ནང་དུ་ཤ་རི་ཁྲག་མཚོ་རུས་པའི་ཟ་མ་ཁྲོད་དུ་གྱུར་པ་དེ་རང་ལས་སྤྲུལ་པའི་སེང་རུས་ཀྱི་མཁའ་
འགྲོ་མ་ཞིག་གིས་ལྷག་མ་གསོལ་བར་ཞལ་གྱིས་བཞེས་པའི་མཁའ་འགྲོ་ཤུགས་འགྲོའི་རིགས་དང་།ལྷ་སྲིན་སྡེ་བརྒྱད་ལྷག་མ་ལ་དབང་བ་རྣམས་དང་།སྔོན་ཆད་མ་སྟེང་གློ་བུར་དུ་ལྷགས་ཤིང་ལྷག་མ་མ
གཏོགས་མི་དབང་བའི་ཁས་ཉན་དབང་ཆུང་རྣམས་ལ་བགྱེས་པས་ཚིམས་ནས་ཐམས་ཅད་དགའ་མགུ་ཡི་རངས་ཏེ་ཕྲིན་ལས་བསྒྲུབ་པར་ཁས་བླངས་པར་བསྒོམ།རྗེས་ཀྱི་ལས་རིམ་དང་པོ་བསྔོ་སྒྲོན་ནི།བདག
གཞན་དུས་གསུམ་བསགས་ཡོད་ཀྱི་དགེ་བ་ཀུན་དང་།ཁྱད་པར་དེ་སྐབས་ལུས་སྦྱིན་ཕས་པཞི་དགེ་རྩ་བཅས་བདག་འཛིན་གྱི་སྙེམས་ཐག་ཆོད་ནས་སྐྱེ་བ་མེད་པ་ཡུམ་གྱི་དགོངས་པ་སེམས་ཅན་ཐམས་ཅད་ཀྱིས

རྟོགས་པའི་ཕྱིར་དུ་སྔོན་གྱི་རྒྱལ་བསྲས་བཅས་ཀྱིས་བསྔོས་པར་མཛད་པའི་རྗེས་སུ་སློབ་ནས་བསྔོ།།གཉིས་པ་བསྡུ་རི་མ་ནི།སྐྱབས་ཡུལ་ཐམས་ཅད་གཡས་བསྐོད་དང་མས་རིམ་གྱིས་འོང་དུ་ཞུ་ནས་མ
གཅིག་ལ་ཐིམ།དེ་ཉིད་སྐུ་ཚད་ཚོན་གང་ཙམ་ལ་འོད་ཟེར་ལྔ་འཕྲོ་བ་ཞིག་ཏུ་གྱུར་ཏེ་རང་གི་ཚངས་བུག་ནས་མང་བྱོན།སྙིང་པདྨ་འདབ་བརྒྱད་དབུས་སུ་སྐྱིལ་ཀྲུང་གིས་བཞུགས།སྙིང་གི་པདྨ་བ་
ཟུམ་པར་མོས།འོན་ཀྱང་རྒྱུན་གྱི་ལུས་སྦྱིན་ཚེ་མ་གཅིག་ཀྱང་འོད་ཟེར་ངང་པའི་སྒོ་ང་ཙམ་དུ་གྱུར་ཏེ་སྤྱི་བོ་ནས་ཐིམ་པར་བསྒོམ་པ་ཕྱག་ལེན་ཡན།གསུམ་པ་ལམ་ཁྱེར་ནི།སྐད་ཅིག་གིས་རང་སྤྱན་
རརས་གཟིགས་འགྲོ་འདུལ་ཕྱག་བཞི་པ་གསལ་བ་ལ་ལྔ་འདྲེ་རིགས་དྲུག་རྣམས་ཀྱིས་ཕྱག་བསྐོར་གུས་འདུད་བྱེད།རང་གི་ཟུགས་ཀ་ནས་སྤྲོས་པའི་འོད་ཟེར་གྱིས་ཕོ་ཐམས་ཅད་སྤྱན་རས་གཟིགས།
ཐམས་ཅད་རྗེ་བཙུན་སྒྲོལ་མར་གྱུར།ཡིག་དྲུག་འུར་དིར་འདོན་པར་བསྒོམ་ལ་ཡིག་དྲུག་བགྲང་།མཐར་མགྲོན་རྣམས་དགའ་མགུ་དང་ལྡན་པས་རང་གནས་སུ་སོང་བར་བསྒོམ་ལ་མ་བཅོས་པཉུག་མ་བྱ།
ཆེན་པོའི་ལྟ་དགོངས་སྐྱོང་བར་བྱའོ།།འདི་ནི་ལུས་སྦྱིན་ཁོ་ནའི་དབང་དུ་བྱས་པའི་སྔོན་དངོས་རྗེས་ཀྱི་རྣམ་བཞག་རགས་པ་ཡིན་ཞིང་།དམ་ཆོས་བདུད་ཀྱི་གཅོད་ཡུལ་མྱིའི་དབང་དུ་བྱས་ན།།

སྔོན་འགྲོ་ནི་འཁོར་བ་ལ་ངེས་འབྱུང་སྐྱེས།མི་རྟག་པ་སྙིང་ལ་གཟེར།ལས་རྒྱུ་འབྲས་བསྐུ་མེད་ལ་འཕྲིག་ཚུད།ལོངས་མེད་བློ་སྣ་ཐུང་བ་ཞིག་གིས་སྐྱབས་སེམས།།
སྒྲིབ་སྐྱོང་།ཚོགས་བསགས།བླ་མའི་རྣལ་འབྱོར་རྣམས་སྤྱི་ལྟར་སོང་ནས།དངོས་གཞི་ཡུམ་དོན་ངོ་སྤྲད།བདུད་བཞི་དབྱིངས་སུ་བསྡུ།རྗེས་ཉམས་སྦྱོང་བའི་ཕྱིར་ཞི་གཅོད
དྲག་གཅོད་ཞི་དྲག་བྱེད་མའི་གཅོད་ཀྱིས་བརྡུལ་ཞུགས་ལམ་དུ་སྤོང་བ་ཡིན་པས།མདོར་ན་ལུས་སྦྱིན་དང་ཚེགས་ལས་གཉིས་ནི་སྔོན་རྗེས་ཀྱི་གདམས་ངག་རྒྱས་ཤིང་དངོས་གཞི་ཞར་བྱུང་།།
གི་ཚུལ་དུ་རྟོགས་དགོས་པ་ཡིན་ཀྱང་ད་ལྟའི་གཅོད་མཁན་དུ་གྲགས་པ་ཕལ་མོ་ཆེ་ཞིག་ནི་རྩ་བ་མ་ཟིན་པའི་ཡན་ལག་འདོད་པ་ཁོ་ནར་སྣང་ངོ་།།དེའང་ཡུམ་ངོན་དོ་སྤྲད་པ་ལ་ཐོག་མར་སེམས་འཛིན་གྱི།།
གདམས་ངག་གིས་རྟོགས་པའི་རྙོགས་མ་དྲངས་སུ་བཅུག་དགོས་པས།ལུས་རྣམ་སྣང་ཆོས་བདུན།ངག་རླུང་རང་བ་པ།སེམས་དུས་གསུམ་གྱི་སྤྲོས་པ་བཅད་ནས་ཤེས་པ་སོ་མའི་སྟེང་དུ
་དེ་བཞག།དེས་གནས་སུ་མ་གཏུབ་ན་རང་མདུན་ཡུམ་གྱི་ངོ་བོ་གསེར་གྱི་རྡོ་རྗེ་ནས་འབྲུ་ཙམ་ལ་སེམས་གཏད།དེས་ཀྱང་མ་གནས་ཆོ་ཤཱཀ་ཐུབ་ཀྱི་སྐུ་ལ་སེམས་འཛིན།བྱིངས་དེ་དབྱུང་།

བབཅོས་པས་སྐྱོན་མེད་ཀྱི་བསམ་གཏན་རྒྱུད་ལ་སྐྱེ་བ་ན།ཁ་ན་ང་ལོག་གི་ཤེས་པས་གནས་མཁན་འགྱུ་མཁན་གྱི་ངོ་བོ་ལ་བ་ལྟས་པས་ཡུལ་སྣང་དང་རྣམ་རྟོག་གི་འགྱུ་བ་དང་རིག་མཁན་ངོ་བོ
གསུམ་ཀ་ཐ་དད་དུ་མ་གྲུབ་པ་ངོས་བཟུང་མེད་ལ་ཅི་ཡང་འཆར་དུ་བཏུབ་པ།གསལ་སྟོང་གི་མྱོབ་བ་མ་འགག་ལ་སྨྲ་བརྗོད་ལས་བདས་པ།སྤྲོས་པ་ཐམས་ཅད་དང་བྲལ་བ་ནམ་མཁའི་མཚན་ཉིད
ཅན་དེ་ཤེས་རབ་ཀྱི་ཕ་རོལ་ཏུ་ཕྱིན་པ།དུས་གསུམ་རྒྱལ་བའི་དགོངས་པ་ཡིན་པས་རྟག་ཏུ་ཏིང་ངེ་འཛིན་དེ་ལས་མ་གཡས་པར་བྱའོ།།གཉིས་པ་བདུད་བཞི་དབྱིངས་སུ་བཅད་པ་ལ།གཟུགས
སོགས་ཕྱིའི་དངོས་པོ་ལ་རྟེན་ཚད་ཐོགས་བཅས་ཡིན།དེ་ལ་ཆག་སྡང་གི་རྣམ་རྟོག་སྐྱེས་ན་བདུད་ཡིན།དེའི་དབང་དུ་ཤོར་ན་བར་དུ་ཆོད་པ་ཡིན།དེས་ན་ཆགས་སྡང་སྤང་བླང་
ནམ་སྐྱེས་ནའང་སྐད་ཅིག་དེ་ལ་ཕཊ་ཅེས་བརྗོད་ནས་དབྱིངས་སུ་བསྒྱེལ་བ་ནི་ཐོགས་བཅས་ཀྱི་བདུད་ལ་གཅོད་པ་ཡིན།རྟོག་པ་དེའི་དབང་དུ་མ་ཤོར་བ་བསྒོམ་ལ་སོགས་ཐོ་ན་ན་ཚར་ཆད་དང་སློང་ཚང།
འགྲིགས་པ་ཡིན་ནོ།།དེས་ན་གཞན་ལ་འང་རིགས་འགྲོ་སྟེ།རང་སེམས་རང་དབང་མ་འདས་པའི་དོན་གྱིས་ཕྱི་རོལ་རྐྱེན་མེད་པར་དུག་ལྔ་དང་དགའ་སྡུག་འཇིགས་སྐྲག་གི་རྟོག་པ་སྐྱེ་བ་ཐོགས་

མེད་བདུད་ཡིན།རང་ལ་བཟང་འཛིན་དང་ང་རྒྱལ་ལམ་རྟགས་རློམས་སེམས་སོགས་དགའ་སྲོད་བདུད་ཡིན།བདག་འཛིན་གྱི་འཛིན་པ་ཀ་རེ་བ་འདི་སྟེམས་བྱེད་བདུད་ཡིན།
པས་དྲན་པའི་སོ་པ་མ་ཉམས།ཤེས་རིག་རང་ཚུགས་མ་ཤོར་བར་གང་ཤར་ཐམས་ཅད་ལ་ཕཊ་ཀྱིས་དབྱིངས་སུ་བསྐྱལ་བས་བདག་འཛིན་དང་རྣམ་རྟོག་གི་སྙེམས་ཐག་གཏད་མེད་དུ་གཅོད་པས་ན་གཅོད
མཁན་རབ་མཆོག་ཕུལ་དུ་གྱུར་པ་སྟེ།དེ་ལྟ་བུའི་ལྷ་སྒོམ་ལ་བོགས་ཐོན་པའི་ཚད་དུ་རྗེས་སྤྱོད་ཤི་གཅོད་ནི་དཀར་འགྱེད་དྲག་གཅོད་ནི་དམར་འགྱེད།ཞི་དྲག་ཕྱེད་མ་ནི་ཁྲ་འགྱེད་ལ་སོགས་པ་སྟེ་དེ་དག་ལ་སྤྲོས་བཅས
ཀྱིཀྱི་གཅོད་དུ་གྲགས་ཤིང་།བྱམས་སྙིང་རྗེ་དང་དབྱིངས་རིག་པསྲེ་བ་སྤེལ་མར་བསྒོམ་པ་ནི་སྤྲོས་མེད་ཀྱི་གཅོད།ཡུམ་གྱི་དོན་ཁོ་ན་ལ་མཉམ་པར་འཇོག་པ་ནི་ཤིན་ཏུ་སྤྲོས་མེད་དེ་གསུམ་ཀ་ཉམས་སུ་
བླང་བབར་བྱས་ན་མགོ་རྐང་ཆ་ཚང་བར་འགྱུར་རོ།།སློང་ཚད་ཀྱང་ལྷ་འདྲེའི་མཐོང་སྣང་དང་རྨི་ལམ་སྡུག་སྔངས་སོགས་ལ་ཞེན་ནས་གསང་སློང་སེམས་ལ་བྱུང་བ་མ་ཚོར་ཏེ་གཉེན་ཐོག་སྟན་ཐོག་ཏུ་ཆོད་དགོས་པ་ལ།
མཆོད་པ་མང་བས།ལུས་མི་བསྐྱོད།ངག་མི་སྨྲ།སེམས་ལ་འཆར་སྒོ་ཅི་བྱུང་ཡང་དེའི་དབང་དུ་མི་བཏང་བར་ཕཊ་ཀྱིས་དབྱིངས་སུ་བསྒྱེལ་བ་གནད་ཆེའོ།།དེའ་འདུག་གསུམ་སོགས་ངན་རྟོག་དབྱིངས།།

སུ་གཅོད་དགེས་པར་གོ་ཡང་བཟང་རྟོག་ལ་བཟང་འཛིན་གྱི་མདུད་པས་བཅིངས་ནས་ལྷ་བདུད་དུ་བབ་པ་ནི་ཤིན་ཏུ་མང་བས་མོས་གུས་སྙིང་རྗེ་བསྐྱེད་རིམ་མཚན་བཅས་རྫོགས་རིམ་སོགས་ཀྱང་ཕཊ་གྱིས
དབྱིངས་སུ་བསྐྱལ་ན་དགེ་སྦྱོར་གོང་དུ་འཕེལ་ཞིང་མཆོག་གི་དངོས་གྲུབ་ལ་བཞིན་ཏུ་ཉེར་འགྲོ་སྟེ།མདོར་ན་གཅོད་ཀྱི་རྩ་བ་ནི་རི་དོགས་མེད་པ་ཡིན་ནོ།།རྣམ་རྟོག་གཞན་དབང་འགྱུར་པས་ན།།བདུད
བཞིཞིའི་འཆིང་བས་བཅིངས་པ་རྣམས།།དབྱིངས་སུ་གཅོད་པ་གྲུམ་གྱི་དོན།ལྟ་སྤྱོད་ཟུང་དུ་འབྲེལ་ན་མཆོག།འདིས་ཐོབ་དགེ་བའི་སྣང་བ་ཡིས།།རྟོག་པའི་དྲ་བ་ཀུན་བཅོམས་ནས།།སྐྱེ་མེད་སྙམས་པ་དང་བྲལ་བ།།
ཡུམ་གྱི་གོ་འཕང་མྱུར་ཐོབ་ཤོག།།ཅེས་པའང་ཤེས་རབ་ཀྱི་ཕ་རོལ་ཏུ་ཕྱིན་པའི་བདག་ཉིད་འཇམ་དབྱངས་མཁྱེན་བརྩེས་བཀའ་ཕེགས་མ་གཅོག་ཙམ་དུ་ཡོན་ཏན་རྒྱ་མཚོས་དཔལ་སྦྱངས་ཀྱི
གད་ན་ས་བྲིལ་པ་དགེ་ལེགས་འཕེལ།